kardosdrur/scandi-wiki huggingface dataset:
ODEON Station

ODEON Station er en letbanestation på Odense Letbane, beliggende på Odeons Kvarter ved musik- og teaterhuset Odeon i Odense. Stationen åbnede sammen med letbanen 28. maj 2022.

Hvor letbanen ligger nu, lå tidligere Thomas B. Thriges Gade, der var den centrale færdselsåre gennem Odense, indtil den blev lukket for biltrafik fra 2014. Derefter blev området omdannet til en ny bydel med husbyggeri omkring de smallere gader Odeons Kvarter og Carl Nielsens Kvarter. Trafikken består nu her af letbanen, cyklister og fodgængere, mens bilisterne er henvist til et underjordisk parkeringsanlæg. Letbanen ligger mellem den nye bebyggelse og de eksisterende huse på den vestlige side af den tidligere Thomas B Triges Gade. Stationen ligger nord for krydset med Skulkenborg og består af to spor med hver sin sideliggende perron.

I området vest for stationen ligger der en blanding af ældre og yngre etageejendomme. Mod øst er der nybyggede huse og bagved dem ligger musik- og teaterhuset Odeon og Odense Koncerthus. Mod sydøst ligger der et kvarter med gamle lave huse omkring H.C. Andersens Hus.

Eksterne henvisninger 

 Odense Letbane

Noter 

Odense Letbane
Albani Torv Station

Albani Torv Station er en letbanestation på Odense Letbane, beliggende på Torvegade ved Albani Torv i Odense. Stationen åbnede sammen med letbanen 28. maj 2022.

Torvegade blev spærret for biltrafik i 2017 i forlængelse af arbejdet med at omdanne den tilstødende Thomas B. Thriges Gade til en ny bydel med husbyggeri og et underjordisk parkeringsanlæg. Letbanen forløber derfor her mellem en blanding af nye og ældre bygninger. Stationen ligger ved den eksisterende bebyggelse på den østlige side af torvet og består af to spor med hver sin sideliggende perron.

På den østlige side af stationen ligger den katolske Sankt Albani Kirke og flere betonbyggerier men med et kvarter af gamle gader bagved. I området vest for stationen ligger Odenses gågadekvarter, Odense Rådhus og domkirken Sankt Knuds Kirke.

Galleri

Eksterne henvisninger 

 Odense Letbane

Noter 

Odense Letbane
Benedikts Plads Station

Benedikts Plads Station er en letbanestation på Odense Letbane, beliggende på Benedikts Plads i Odense. Stationen åbnede sammen med letbanen 28. maj 2022.

Letbanen ligger i en græsbelægning i midten af Albanigade. Herfra svinger den over pladsen, hvor stationen ligger. Derefter fortsætter letbanen i midten ad Benediktsgade, hvor der er græsbelægning og træer. Selve stationen består af to spor med hver sin sideliggende perron. Pladsen som sådan blev udvidet og omdannet til et nyt byrum i forbindelse med anlæggelsen af letbanen. Det medførte blandt andet, at en grillbar blev flyttet ca. 30 m fra sin oprindelige plads, hvor letbanestationen kom til at ligge.

Omgivelserne udgøres primært af forskelligt boligbyggeri med forretninger, herunder nogle etageejendomme ved pladsen. Desuden ligger Odense Friskole lige syd for pladsen.

Eksterne henvisninger 
 Odense Letbane

Noter 

Odense Letbane
Palnatokesvej Station

Palnatokesvej Station er en letbanestation på Odense Letbane, beliggende på Nyborgvej ved krydset med Palnatokesvej og Reventlowsvej i Odense. Stationen åbnede sammen med letbanen 28. maj 2022.

Letbanen ligger i en græsbelægning midt på Nyborgvej. Stationen ligger lidt vest for krydset og består af to spor med hver sin sideliggende perron med adgang via et fodgængerfelt. Placeringen og udformningen er begrænset af, at det er et af de smalleste steder langs letbanen. Det havde blandt andet været tanken at anlægge stationen øst for krydset, men her er der mere trafik til og fra Palnatokesvej og Reventlowsvej. Der var også lagt op til at rive ejendomme ned ved krydset, men det ønskede Odense Kommune ikke af hensyn til beboerne og økonomien. Stationen kom så i stedet til at ligge lidt længere mod vest og med lidt smallere perroner og fortove end ellers. Desuden blev et stykke cykelsti sløjfet til fordel for bredere vejbaner, hvor hastigheden til gengæld er nedsat til 40 km/t.

Omgivelserne udgøres af en række nyere etageejendomme og nogle ældre villaer og lave huse. Desuden ligger Frederiksbroen Plejecenter i området nord for stationen.

Eksterne henvisninger 
 Odense Letbane

Noter 

Odense Letbane
Østerbæksvej Station

Østerbæksvej Station er en letbanestation på Odense Letbane, beliggende på Nyborgvej ved krydset med Ejby Møllevej og Østerbæksvej i Odense. Stationen åbnede sammen med letbanen 28. maj 2022.

Letbanen ligger i en græsbelægning midt på Nyborgvej. Stationen ligger mellem krydsene med Østerbæksvej og Eckersbergsvej. Den består af to spor med hver sin sideliggende perron og med adgang via fodgængerfeltet i krydset med Østerbæksvej.

Omgivelserne udgøres primært af boligbyggeri med en blanding af boligblokke, lavere etageejendomme, rækkehuse og enfamilieshuse. Stationen ligger desuden ved den nordlige ende af et grønt bælte bag ved Eckersbergsvej.

Eksterne henvisninger 
 Odense Letbane

Noter 

Odense Letbane
Korsløkke Station

Korsløkke Station er en letbanestation på Odense Letbane, beliggende på Nyborgvej ved Deleurans Plads i Odense-forstaden Korsløkke. Stationen åbnede sammen med letbanen 28. maj 2022.

Letbanen ligger i en græsbelægning på midten ad Nyborgvej med stationen udfor pladsen og umiddelbart vest for krydset med Ørbækvej. Herfra drejer den mod syd ad Ørbækvej, som den ligger i den vestlige side af. Stationen består af to spor med hver sin sideliggende perron. I krydset er der desuden anlagt sporskifter i retning mod nord til Ejbygade. Hvis det senere bliver besluttet at udvide letbanen med en etape 2, vil der kunne lægges spor herfra ad Ejbygade og gennem Vollsmose.

Omgivelserne udgøres overvejende af ældre enfamilieshuse, nyere boligblokke og området Korsløkkeparken med etageejendomme. Desuden ligger Korsløkke Kirkegård lidt nord for stationen.

Galleri

Eksterne henvisninger 
 Odense Letbane

Noter 

Odense Letbane
Ejerslykke Station

Ejerslykke Station er en letbanestation på Odense Letbane, beliggene på Ørbækvej ved krydset med L.A. Rings Vej i Odense. Stationen åbnede sammen med letbanen 28. maj 2022.

Letbanen ligger i en græsbelægning på den vestlige side af vejen. Stationen ligger lige syd for krydset og består af to spor med hver sin sideliggende perron.

Lige vest for stationen ligger der etageejendomme ved Ørbækvej, men derudover ligger der rækkehus- og parcelhuskvarter bagved. Mod øst ligger området Korsløkkeparken med flere etageejendomme.

Eksterne henvisninger 
 Odense Letbane

Noter 

Odense Letbane
Rosengårdcentret Station

Rosengårdcentret Station er en letbanestation på Odense Letbane, beliggende på Ørbækvej ved Rosengårdcentret i Odense. Stationen åbnede sammen med letbanen 28. maj 2022.

Letbanen ligger på den vestlige side af Ørbækvej. Stationen ligger ud for Rosengårdcentret, lige nord for hovedindkørslen til centrets parkeringsplads. Den består af to spor med hver sin sideliggende perron. Rosengårdcentret, der ligger vest for stationen, er Danmarks største indkøbscenter med 156 butikker. På den østlige side af stationen ligger der et rækkehuskvarter.

Stationen var den første til at blive anlagt på letbanen. Det blev derfor benyttet til at sætte skilte og infotavler op som forsøg i august 2019 for at se, om der var noget, der skulle justeres, inden der blev lavet skilte og infotavler til alle 26 letbanestationer. Det gav dog anledning til lidt forvirring, at der stod "Hospital Syd" på skiltene. Forklaringen var at det oprindeligt havde været meningen at teste ved den kommende Hospital Syd Station, men nu blev Rosengårdcentret altså den første station.

I efteråret 2020 viste en kontrol, at sporene var sunket op mod 17 mm ved stationen på grund af blød bund. Det ville forringe den niveaufri adgang mellem letbanetog og perroner, hvortil kom risikoen for, at sporene ville synke yderligere. Sporene blev derfor fjernet nogle uger i november-december 2020, så der kunne anlægges en 40 m lang underjordisk forstærkning. 84 tynde men op til 11 m lange stålrør blev boret ned og efterfølgende fyldt med en særlig stærk betonblanding. Ovenpå stålrørene blev der monteret vandrette stålbjælker til understøtning for letbanesporene, der efterfølgende blev genanlagt.

Galleri

Eksterne henvisninger 
 Odense Letbane

Noter 

Odense Letbane
IKEA Station

IKEA Station er en letbanestation på Odense Letbane, beliggende på Ørbækvej ved IKEA i Odense. Stationen åbnede sammen med letbanen 28. maj 2022.

Letbanen ligger i en græsbelægning på den vestlige side af Ørbækvej. Stationen ligger lige syd for krydset med Stærmosegårdsvej og Olfert Fischers Vej, ud for møbelvarehuset IKEA. Stationen består af to spor med hver sin sideliggende perron.

I området vest for stationen ligger der udover IKEA også forskellige andre butikker. I området øst for ligger Odense Kommunes Ældre- og Handicapforvaltningen og plejecentret Lokalcenter Rosengård.

Galleri

Eksterne henvisninger 
 Odense Letbane

Referencer 

Odense Letbane
Bilka Station

Bilka Station er en letbanestation på Odense Letbane, beliggende på Niels Bohrs Allé ved Bilka i Odense. Stationen åbnede sammen med letbanen 28. maj 2022.

Letbanen ligger i en græsbelægning på den nordlige side af Niels Bohrs Allé. Stationen ligger lige vest for krydset med Ørbækvej og består af to spor med hver sin sideliggende perron.

Nord for stationen ligger hypermarkedet Bilka og forskellige andre butikker. Syd for er der et grønt område ved Lindved Å. Øst for krydset ligger der flere virksomheder og Grundejerforeningen Slagkrogen.

Eksterne henvisninger 
 Odense Letbane

Referencer 

Odense Letbane
Cortex Park Station

Cortex Park Station er en  letbanestation på Odense Letbane, beliggende på Campusvej ved Cortex Park i Odense. Stationen åbnede sammen med letbanen 28. maj 2022.

Letbanen ligger midt på Campusvej. Stationen ligger lidt syd for krydset med Niels Bohrs Allé og består af to spor med hver sin sideliggende perron med adgang via et fodgængerfelt. Nord for stationen er stisystemet omkring krydset blevet optimeret i forbindelse med anlæggelsen af letbanen, blandt andet med en ny stitunnel under Niels Bohrs Allé. Syd for stationen er Campusvej spærret for biltrafik, der i stedet må køre øst eller vest om Syddansk Universitet.

Samtidig med anlæggelsen af letbanen er de tidligere marker omkring vejen ved at blive erstattet af den ny forsker- og erhvervsbydel Cortex Park. I området øst for stationen ligger således kontorhotellet og konferencebygningen Videnbyen og Syddansk Universitets afdeling Cortex Lab.

Eksterne henvisninger 
 Odense Letbane

Referencer 

Odense Letbane
Campus Odense Station

Campus Odense Station er en letbanestation på Odense Letbane, beliggende på Campusvej i den nordlige ende af Syddansk Universitets område i Odense. Stationen åbnede sammen med letbanen 28. maj 2022.

Letbanen ligger på Campusvej, der går på langs gennem universitetets område, et såkaldt campus. Stationen ligger lige syd for krydset med Bøgeskovvej og består af to spor med hver sin sideliggende perron. Campusvej er spærret for biltrafik, der i stedet må køre øst eller vest om universitetet. Alternativt kan bilisterne benytte Park and ride-anlægget ved Parkering Odense Syd Station og tage letbanen derfra. Derudoverligger der en supercykelsti langs med letbanen.

Stationen betjener en række institutioner i området, blandt andet Center for Journalistik, Syddansk Universitetsforlag og Svømmehallen Universitetet. Lidt mod øst ligger der et atletikstadion og fodboldklubben B1913s hjemmebane Campus Road.

Galleri

Eksterne henvisninger 
 Odense Letbane

Referencer 

Odense Letbane
SDU Station

SDU Station er en letbanestation på Odense Letbane, beliggende på Campusvej i den sydlige ende af Syddansk Universitets område i Odense. Stationen åbnede sammen med letbanen 28. maj 2022.

Letbanen ligger på Campusvej, der går på langs gennem universitetets område, også kendt som Campus Odense. Stationen ligger lige nord for den tidligere vendesløjfe for busser for enden af vejen. Den består af to spor med hver sin sideliggende perron. I modsætning til busserne fortsætter letbanen imidlertid tværs gennem vendesløjfens område til Odense Universitetshospitals nye område mod syd. Letbanen er eneste motoriserede transport fra universitetet til hospitalet. Desuden er Campusvej spærret for biltrafik, der i stedet må køre øst eller vest om universitetet. Alternativt kan bilisterne benytte Park and ride-anlægget ved Parkering Odense Syd Station og tage letbanen derfra. Derudover ligger der en supercykelsti langs med letbanen forbi universitetet og hospitalet.

Stationen kommer til at betjene en række institutioner i området, herunder Syddansk Universitetsbibliotek og Mærsk Mc-Kinney Møller Instituttet.

Eksterne henvisninger 
 Odense Letbane

Referencer 

Odense Letbane
SDU Syd/Hospital Nord Station

SDU Syd/Hospital Nord Station er en letbanestation på Odense Letbane, beliggende ved SDU's fakultet SUND, samt det ny Odense Universitetshospital i Odense Kommune. Letbanen åbnede 28. maj 2022, men stationen åbnede først 25. august 2023 i forbindelse med åbningen af fakultetet 28. august 2023.

Letbanen går gennem i et område, hvor der tidligere var marker, men som blev ryddet med henblik på bebyggelse. Stationen ligger ved den nordlige ende af hospitalsområdet og består af to spor med hver sin sideliggende perron. Derudover bliver der anlagt en supercykelsti langs med letbanen gennem hospitalets og universitetets område. Til gengæld er det ikke muligt at køre igennem for bilister, der i stedet må tage letbanen eller køre udenom.

Vest for stationen kommer der til at ligge et byggeri, der binder universitetet mod nord og hospitalet mod syd sammen. Derudover kommer der et rekreativt område med et eksisterende skovområde ved universitetet og nye søer. En eksisterende sti giver forbindelse til boligkvarterne Hjallese i vest og Neder Holluf i øst.

Eksterne henvisninger 
 Odense Letbane

Referencer 

Odense Letbane
Hospital Syd Station

Hospital Syd Station er en kommende letbanestation på Odense Letbane, beliggende ved det kommende Odense Universitetshospital i Odense Kommune. Letbanen åbnede 28. maj 2022, men stationen forventes først at åbne sammen med hospitalet i 2024.

Letbanen går gennem et område, hvor der tidligere lå marker, men som blev ryddet med henblik på bebyggelse. Stationen ligger i den sydlige ende af området ved et sted, hvor en sti tidligere gik på skrå gennem området. Stationen består af to spor med hver sin sideliggende perron. Derudover bliver der anlagt en supercykelsti langs med letbanen gennem hospitalets og Syddansk Universitets område. Stationen kommer til at ligge ved hospitalets hovedindgang.

Da letbanen åbnede var stationen klar, men anlægsarbejderne til hospitalet var stadig i gang, så det var ikke aktuelt at stoppe der. Det var dog muligt at benytte stationen nogle timer 4. september 2022, da der var åbent hus på byggepladsen. Det blev gentaget 3. september 2023. Daglig brug må dog vente til hospitalet åbner.

Eksterne henvisninger 
 Odense Letbane

Referencer 

Odense Letbane
August 1. af Anhalt-Plötzkau

Fyrst August 1. af Anhalt-Plötzkau (; født , død 22. august 1653) var fyrste af det tyske fyrstendømme Anhalt-Plötzkau fra 1611 til sin død i 1653.

Biografi

Tidlige liv 
August blev født den  i Dessau i Anhalt som den fjerde søn af Fyrst Joachim Ernst af Anhalt i hans andet ægteskab med Eleonore, datter af Hertug Christoph af Württemberg.

Ved Fyrst Joachim Ernsts død i 1586 arvede August det forende fyrstendømme Anhalt i fællesskab med sine seks brødre i overensstemmelse med Huset Askaniens familieregler, der ikke tillod nogen deling af territorier mellem arvinger. Da han og hans yngre brødre stadig var mindreårige ved faderens død, fungerede den ældste søn Johan Georg som regent på deres vegne.

Fyrste af Anhalt-Plötzkau 
I 1603 delte Joachim Ernsts fem overlevende sønner fyrstendømmet Anhalt mellem sig, hvorved der opstod linjerne Anhalt-Dessau, Anhalt-Bernburg, Anhalt-Plötzkau, Anhalt-Zerbst og Anhalt-Köthen. August fik Plötzkau og grundlagde linjen Anhalt-Plötzkau af Huset Askanien, der regerede i Anhalt-Plötzkau frem til 1665. Ved Fyrst Vilhelm Ludvig af Anhalt-Köthens død i 1665, overtog August 1.'s to overlevende sønner Lebrecht og Emmanuel dennes fyrstendømme og blev fyrster af Anhalt-Köthen, mens Anhalt-Plötzkau blev en del af Anhalt-Bernburg.

Død og arvefølge 
Fyrst August 1. døde 78 år gammel den 22. august 1753 i Plötzkau. Han blev efterfulgt som fyrste af Anhalt-Plötzkau af sine tre sønner, Ernst Gottlieb, Lebrecht og Emanuel.

Se også 
 Anhalt
 Anhalts regenter
 Huset Askanien

Eksterne links 
 Slægten Askaniens officielle hjemmeside  
 Schloss Plötzkaus officielle hjemmeside  

Huset Askanien
Fyrster af Anhalt
Fyrster af Anhalt-Plötzkau
Personer fra Dessau
Tyskere i 1500-tallet
Tyskere i 1600-tallet
Parkering Odense Syd Station

Parkering Odense Syd Station er en letbanestation på Odense Letbane, beliggende i et park and ride-anlæg syd for det ny Odense Universitetshospital. Stationen åbnede sammen med letbanen 28. maj 2022.

Stationen ligger midt i park and ride-anlægget, halvvejs mellem krydsene med Munkebjergvej og Søndre Hospitalsvej. De to veje har forbindelse med Fynske Motorvej og indfaldsvejen Svendborgvej. Bilister kan parkere bilen på park and ride-anlægget, der har 800 parkeringspladser og plads til fjernbusser. Herfra kan de så fortsætte med letbanen til hospitalet, Syddansk Universitet og videre ind mod byen. Derudover ligger Coop Odense Distributionscenter lidt for vest for stationen. Selve stationen består af to spor med hver sin sideliggende perron.

I området syd for park and ride-anlægget ligger Odense Letbanes kontrol- og vedligeholdelsescenter. Her er der administration, værksted og overvågning af driften samt opstillingsspor til de letbanetog, der ikke er i drift.

Eksterne henvisninger 
 Odense Letbane

Referencer 

Odense Letbane
Aleris Hamlet Hospitaler

Aleris Hospitaler er Danmarks største kæde af privathospitaler. Det største hospital ligger i Gyngemosen,  hvor de 1. september 2012 flyttede ind i Danmarks Radio's tidligere nyhedsstudier. Hospitalet er del af virksomheden Aleris A/S, ejet af Triton.
Michael Gram Kirkegaard er adm. direktør.

Referencer

Ekstern henvisning 
 
 

Privathospitaler i Danmark
Hospitaler i Region Hovedstaden
Etableret i 1982
Bygninger, konstruktioner og anlæg i Gladsaxe Kommune
Hestehaven Station

Hestehaven Station er en letbanestation på Odense Letbane, beliggende på Hestehaven ved Hjalleseparken i Odense-forstaden Hjallese. Stationen åbnede sammen med letbanen 28. maj 2022.

Letbanen ligger på den nordlige side af Hestehaven langs med en kombineret gang- og cykelsti. Stationen ligger lige vest for indkørslen til Hjalleseparken og består af to spor med hver sin sideliggende perron. Der er spærret for gennemkørsel for køretøjer ved stationen. De nærliggende Kærlandsvej og Hedelandsvej er også spærret for køretøjer ud mod Hestehaven.

Hjalleseparken er et kvarter med toetages rækkehuse nord for stationen. Nordvest for stationen ligger der et kvarter med parcelhuse og enetages rækkehuse. Området syd for er et erhvervsområde med bilsælgere og andre virksomheder.

Galleri

Eksterne henvisninger 
 Odense Letbane

Referencer 

Odense Letbane
Elisabeth Farnese

Elisabeth Farnese (født 25. oktober 1692 i Parma, Italien, død 11. juli 1766) var en spansk dronning af italiensk–tysk afstamning. Hun var gift med kong Filip 5. af Spanien, og hun anses for at være én af de mest indflydelsesrige kvinder i 1700–tallets Europa.

Forfædre 
Elisabeth Farnese var datter af arveprins Odoardo Farnese (1666–1693) til Parma og Piacenza.

Hun var barnebarn af kurfyrste Filip Vilhelm af Pfalz, oldedatter af landgreve Georg 2. af Hessen-Darmstadt samt tipoldedatter af Filip Ludvig, pfalzgreve af Pfalz-Neuburg, Vilhelm 5., hertug af Bayern, landgreve Ludvig 5. af Hessen-Darmstadt og kurfyrste Johan Georg 1. af Sachsen.

Familie 
Elisabeth Farnese var gift med kong Filip 5. af Spanien.

De blev forældre til seks børn, deriblandt:
 kong Karl 3. af Spanien,
 den portugisiske dronning Mariana Victoria, gift med kong Josef 1. af Portugal,
 Filip 1., hertug af Parma, gift med Louise Élisabeth af Frankrig,
 Maria Teresa af Spanien, gift med kronprins Ludvig Ferdinand af Frankrig (1729–1765),
 den sardiske dronning Maria Antonia af Spanien, gift med kong Viktor Amadeus 3. af Sardinien-Piemont.

Referencer 

Huset Bourbon
Dronninger af Spanien
Huset Farnese
Dronningemødre
Liberty (miniserie)

Liberty er en dansk drama-miniserie på fem afsnit, der har premiere den 25. februar 2018 på DR1. Tv-serien er skabt af Asger Leth og bygger på romanen Liberty af Jakob Ejersbo, hvilket er første gang DR Drama har produceret en tv-serie på baggrund af en roman. Serien omhandler to skandinaviske familier, der er udstationeret i Tanzania i slutningen af 1980'erne.

Idéen til tv-serien blev udviklet af søskendeparret Karoline og Asger Leth. Sidstnævnte skulle også have instrueret serien, men måtte trække sig som instruktør på grund af tids konflikt mellem skrivearbejdet og instruktions forberedelsen. Herefter blev instruktørerne Mads Kamp Thulstrup og Mads Matthiesen forsøgt bragt i stilling som instruktører, men uden at samarbejdet kom til at fungere.   Ifølge instruktør Ole Christian Madsen, der var nær ven af Jakob Ejersbo, foreslog han i november 2015 en filmatisering af Liberty men fik afslag. Ifølge instruktøren gik DR efterfølgende i gang med at forhandle om filmatiseringsrettighederne: "DR må gøre og vælge, som det vil, men det er ret provokerende, at DR få uger efter at have givet mig afslag selv går i gang med at forhandle om rettighederne til det fænomen, jeg tilbød samarbejde omkring."

Kilder

Eksterne henvisninger 
 
Dramaserier fra Danmark
Danske tv-serier fra 2010'erne
Søndagsserier på DR
Plötzkau

Plötzkau er en by i den tyske delstat Sachsen-Anhalt. Den ligger i landkreis Salzlandkreis og har  indbyggere.

Eksterne henvisninger 

 Officiel hjemmeside for Plötzkau

Byer i Sachsen-Anhalt
Lars Hansen (politiker)

Lars Hansen (født 2. april 1803, død 8. marts 1895) var en dansk gårdmand og politiker.

Han var arvefæstegårdmand til Bækketoftegård i Bjælkerup. Fra 1848 til 1849 deltog han i Den Grundlovgivende Rigsforsamling som valgt af Præstø Amts 1. Valgkreds (Store Heddinge). I 1852 blev Lars Hansen desuden valgt til Folketinget, hvor han sad til 1866. Han tilhørte Bondevennernes Selskab.

Kilder 
 Arkivskaber: Lars Hansen, arvefæstegårdmand og rigsdagsmand for Store Heddinge

Landmænd fra Danmark
Medlemmer af Den Grundlovgivende Rigsforsamling
Folketingsmedlemmer fra Bondevennernes Selskab
Folketingsmedlemmer i 1850'erne
Folketingsmedlemmer i 1860'erne
Classic de l'Ardèche 2018

Classic de l'Ardèche 2018 var den 18. udgave af cykelløbet Classic de l'Ardèche. Løbet var en del af UCI Europe Tour-kalenderen og blev arrangeret 24. februar 2018. Løbet blev vundet af franske Romain Bardet fra .

Hold og ryttere

Danske ryttere
Lasse Norman Hansen kørte for 
Jakob Egholm kørte for 
Mikkel Frølich Honoré kørte for 
Alexander Kamp kørte for 
Asbjørn Kragh Andersen kørte for 
Jesper Schultz kørte for 
Torkil Veyhe kørte for

Resultater

Referencer

Eksterne henvisninger 
 
 

2018
UCI Europe Tour 2018
B&B Hotels p/b KTM

B&B Hotels p/b KTM var et fransk professionelt cykelhold. Det blev grundlagt i 2018, og kørte på UCI Continental Circuits. Holdet lukkede efter 2022-sæsonen. Holdejer var den tidligere cykelrytter Jérôme Pineau.

Sæsoner

2022

Sejre

2021

Sejre

2020

Sejre

2019

Sejre

Eksterne henvisninger 
 

Ophørte cykelhold fra Frankrig
Etableret i 2018
Ophørt i 2022